# **DECIZIA ETAPEI DE ÎNCADRARE**

## Nr. număr din 17.03.2017

Ca urmare a solicitării de emitere a acordului de mediu adresate de **COMUNA CAMARASU**, cu sediul în comuna Cămărașu, sat Cămărașu, strada Principală, nr. 126, județul Cluj, prin 2 GMG CONSTRUCT S.R.L., cu adresa Cluj-Napoca, strada Gheorghe Dima, nr. 39A, înregistrată la APM Cluj cu nr. 20864/13.02.2017, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Cluj decide, ca urmare a completărilor înregistrate la Agenția pentru Protecția Mediului Cluj cu nr. 21011/20.02.2017, 21085/21.02.2017 și 21239/28.02.2017 (număr de înregistrare pe S.IM. 124/27.02.2017) și a consultărilor desfăşurate în cadrul şedinţei Comisiei de Analiză Tehnică din data de 7.03.2017, că proiectul **“Elaborare documentație pentru autorizarea executării lucrărilor de construire a obiectivului modernizare infrastructură rutieră în comuna Cămărașu, județul Cluj”**, propus a fi amplasat în comuna Cămărașu, localitățile Cămărașu, Năoiu, Sâmboleni, județul Cluj, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

* Proiectul intră sub incidenţa Hotărârii Guvernului nr. 445/2009 privind evaluarea impactului anumitor proiecte publice şi private asupra mediului, cu modificările şi completările ulterioare, fiind încadrat la la anexa nr. 2 - punctul 13.a - “orice modificări sau extinderi, altele decât cele prevazute la pct. 22 din anexa 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului”;
* Proiectul propus nu intră sub incidenţa art. 28 din Ordonanţa de urgenţă a Guvernului [nr. 57/2007](http://www.legestart.ro/Ordonanta-de-urgenta-57-2007-regimul-ariilor-naturale-protejate-conservarea-habitatelor-naturale-florei-faunei-salbatice-(MjU0NTQ5).htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare;
* Amplasament: comuna Cămărașu, localitățile Cămărașu, Năoiu, Sâmboleni, județul Cluj; folosința actuală: străzi ale localității; destinația zonei stabilită prin planurile de urbanism și de amenajare a teritoriului: conform PUG Cămărașu – zona rețelei stradale UTR S; funcțiunea dominantă: circulație auto, a mijloacelor cu tracțiune animală și pietoni (conform Certificatului de Urbanism nr. 749/13.12.2016, emis de Consiliul Județean Cluj);
* Proiectul este de amploare redusă și nu se cumulează cu alte proiecte;
* Proiectul nu implică utilizarea resurselor naturale;
* Proiectul presupune emisia redusă de poluanţi cu impact local;
* Sunt prevăzute măsurile pentru minimizarea impactului asupra mediului;
* Sunt prevăzute măsuri pentru gestionarea corespunzătoare a deşeurilor generate în faza de execuţie;
* Lucrările prevăzute nu provoacă efecte negative asupra stării de sănătate a populației;
* Impactul datorat emisiilor poluante, inclusiv zgomotul şi alte surse de disconfort generate prin funcţionarea utilajelor specifice în perioada lucrărilor de execuţie, va fi local şi de scurtă durată;
* Nu există traversări de cursuri de apă și nu sunt necesare lucrări de alimentare cu apă;
* Amplasamentul nu este inclus în fondul forestier național, nu face obiectul Legii 46/2008 Codul Silvic și a Ordinului M.M.P. 924/2011 privind scoaterea terenurilor din fondul forestier național;
* Ampriza drumurilor rămâne nemodificată atât pe durata execuției lucrărilor cât și după finalizarea execuției; nu sunt necesare exproprieri;
* Amplasamentul nu este situat în interiorul sau vecinătatea nici unei arii naturale protejate;
* Pe parcursul derulării procedurii nu au fost formulate observaţii din partea publicului referitoare la realizarea proiectului.

Condiţiile de realizare a proiectului:

* Respectarea proiectului, care prevede:
* Lungimea totală a străzilor și a drumului comunal propus pentru modernizare: 7559 m;
* Amplasament: comuna Cămărașu, localitățile Cămărașu, Năoiu, Sâmboleni, județul Cluj;
* Acces: direct din drumul național DN 16;
* Trasee:

|  |  |  |  |
| --- | --- | --- | --- |
| **Sat Năoiu** |  |  |  |
| Denumire stradă/drum | Lungime, m | Lățime carosabil, m | Traseu |
| Strada N1 | 183 | 3,5 | Se desprinde din strada N2 și se desfășoară spre sud |
| Strada N2 | 506 | 3,5 | Se desprinde din drumul comunal DC25, se desfășoară spre est și intersectează strada N2A |
| Strada N2A | 125 | 3,5 | Se desprinde din drumul comunal DC25 și se desfășoară spre sud-est |
| Strada N3 | 436 | 3,5 | Se desprinde din drumul comunal DC25 și se desfășoară spre nord-est |
| Strada N4 | 50 | 3,5 | Se desprinde din drumul comunal DC25 și se desfășoară spre nord-vest, spre strada N3 |
| Strada N4A | 56 | 3 | Se desprinde din strada N4 și se desfășoară spre nord-est |
| **Total: 1356 m** |  |  |  |
|  | | | |
| **Sat Cămărașu** |  |  |  |
| Strada C1 | 490 | 3,5 | Se desprinde din drumul național DN16 și se îndreaptă spre nord-est |
| Strada C2 | 125 | 3,5 | Se desprinde din drumul național DN16 și se îndreaptă spre sud-est |
| Strada C2A | 140 | 3,5 | Se desprinde din strada C2 și se desfășoară spre sud-vest |
| Strada C3 | 976 | 3,5 | Se desprinde din drumul național DN16 și se îndreaptă spre nord, apoi spre nord-vest |
| Strada C4 | 156 | 3 | Se desprinde din drumul național DN16 și se îndreaptă spre sud |
| Strada C5 | 212 | 3 | Se desprinde din drumul național DN16 și se îndreaptă spre est apoi spre sud |
| Strada C6 | 322 | 3,5 | Se desprinde din drumul național DN16 și se îndreaptă spre est |
| Strada C7 | 161 | 3 | Se desprinde din drumul național DN16 și se îndreaptă spre nord-vest |
| Strada C7A | 103 | 3 | Se desprinde din strada C9 și se desfășoară spre sud-vest |
| Strada C7B | 429 | 3 | Se desprinde din strada C7 și se desfășoară spre sud-vest, intersectează strada C9 |
| Strada C8 | 419 | 3 | Se desprinde din strada C7 și se desfășoară spre sud-vest, intersectează strada C9 |
| Strada C8A | 229 | 3 | Se desprinde din strada C9 și se desfășoară spre sud-vest |
| Strada C9 | 390 | 3 | Se desprinde din drumul național DN16 și se îndreaptă spre nord-vest, apoi cotește spre nord-est |
| Strada C10 | 155 | 5 | Se desfășoară spre sud, în continuarea străzii Dos (asfaltată inițial) |
| Strada C11 | 182 | 4 | Se desprinde din flancul stâng al străzii Dos și se desfășoară spre est pe lângă baza sportivă |
| **Total: 4489 m** |  |  |  |
|  | | | |
| **Sat Sâmboleni** |  |  |  |
| Strada S1 | 115 | 4 | Se desprinde din drumul comunal DC25 și se desășoară spre nord |
| Strada S2 | 210 | 3 | Se desprinde din drumul comunal DC25 și se desășoară spre nord-vest |
| Strada S2A | 436 | 3 | Se desprinde din strada S și s desfășoară spre sud-vest, apoi cotește spre vest |
| Strada S3 | 684 | 4 | Se desprinde din drumul județean și se desfășoară spre vest, spre fermă |
| Strada S3A | 73 | 3 | Se desprinde din strada S3 și se desfășoară spre nord |
| Strada S3B | 196 | 3 | Se desprinde din strada S3A și se desfășoară spre est |
| **Total: 1714 m** |  |  |  |

* Structura rutieră:
  + 30 cm strat de balast ca strat de fundație nou sau completat peste existent până la grosimea de 30 cm,
  + 15 cm strat de piatră spartă împănată;
  + 6 cm strat de uzură din beton asfaltic;
  + 4 cm strat de uzură din beton asfaltic.
* Utilizarea exclusiv a terenurilor stabilite pentru amplasarea organizării de şantier şi depozitarea materialelor de construcţie şi a deşeurilor rezultate din activităţile de construire;
* Utilizarea de sisteme de împrejmuire a amplasamentului organizării de șantier în scopul minimizării impactului asupra zonelor învecinate datorat prafului generat de manevrarea și stocarea materialelor;
* Marcarea corespunzătoare, cu panouri de protecţie, a terenurilor ocupate temporar de organizarea de şantier sau afectate de lucrări temporare (excavări, săpături de şanţ, etc.);
* Ocuparea unei suprafeţe minime de teren pentru amplasarea organizării de şantier;
* Umectarea amprizei drumurilor pentru asigurarea umidității corespunzătoare a lucrărilor de umplutură și pregătire a fundației drumurilor; stropirea cu apă a pământului excavat și a deșeurilor de construcții depozitate temporar (în perioadele lipsite de precipitații), limitarea activităților în perioadele cu vânt puternic;
* Utilizarea unor variante de construcţie moderne, cu generare minimă de deşeuri;
* Amenajarea de suprafețe izolate/impermeabilizate corespunzător pentru depozitarea substanțelor potențial poluatoare; aprovizionarea cu materiale potențial poluatoare se va realiza în funcție de planificarea lucrărilor (astfel încât să se evite stocarea acestora în punctele de lucru);
* Depunerea la Agenția pentru Protecția Mediului Cluj a copiei contractului încheiat pentru valorificarea/eliminarea deșeurilor rezultate din construcții și demolări;
* Stocarea temporară a deşeurilor rezultate din faza de construcţie în spaţii special amenajate şi eliminarea acestora prin firme specializate;
* Deșeurile rezultate din excavări, dacă este cazul, vor fi depozitate în locurile indicate de Primăria Comunei Cămărașu;
* Evitarea desfăşurării lucrărilor cu emisii de praf în perioade cu vânt puternic;
* Menţinerea stării tehnice a mijloacelor auto şi utilajelor folosite pentru a se evita pierderile de combustibil de uleiuri care pot afecta calitatea solului şi a apelor subterane; lucrările de întreținere curentă a utilajelor se va face în locuri special amenajate (nepermițându-se împrăștierea materialelor, combustibililor, și reziduurilor);
* Folosirea unor utilaje şi mijloace de transport silenţioase;
* Asigurarea transportului şi manipulării materialelor de construcţie pentru evitarea pierderilor din utilajele de transport;
* Materialele de construcţii vor fi aduse progresiv pe măsură ce lucrările avansează şi în funcţie de solicitări; ele vor fi depozitate pe platforme special amenajate în incinta proprietăţii (conform planului organizării de şantier);
* Se interzice afectarea sub orice formă a vecinătăţilor amplasamentului analizat, atât în timpul perioadei de construcţie cât şi în timpul funcţionării;
* Refacerea terenurilor ocupate temporar, la finalizarea lucrărilor, cuprind:
  + Eliminarea deşeurilor rezultate în urma activităţilor desfășurate;
  + Redarea aspectului terenului conform funcţiunilor stabilite prin P.U.G.
* **Titularul proiectului are obligaţia de a notifica în scris Agenţia pentru Protecţia Mediului Cluj despre orice modificare sau extindere a proiectului survenită după emiterea deciziei etapei de încadrare, înainte de producerea modificării.**

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**Director Executiv,**

**Dr. ing. Grigore CRĂCIUN**

**Şef serviciu Avize, Acorduri, Autorizaţii,**

**Anca CÎMPEAN**

**Întocmit,**

**Marian ROŞCA**